section_heading: Život
paragraph_text: Tončić-Sorinj je od 1945. bio pročelnik političkog odjela Austrijskog instituta za gospodarstvo i politiku u Salzburgu, član izaslanstva austrijskog UNESCO i savjetodavne skupštine Europskog vijeća. Od 8. studenoga 1949. do 5. lipnja 1966. bio je zastupnik Austrijske narodne stranke-ÖVP pri Narodnom vijeću, a od 19. travnja 1966. do 19. siječnja 1968. Ministar vanjskih poslova u vladavini Austrijske narodne partije- ÖVP pod kancelarom Josefom Klausom. Pod njegovim je pokroviteljstvom sadržajno koncipirano i ispregovarano Pitanje Južnog Tirola. Intenzivnim pregovaranjem postigao je proširenje kompetencija državne vlade Južnog Tirola s 90 na 136 (tzv. "Südtirol-Paket"), te se Tončić-Sorinj na temelju osnivanja tzv. „Operacijskog kalendara“ kojeg je i Italija prihvatila, i koji služi provedbi i jamčenju obećanja, smatra ocem rješenja pitanja autonomije Južnog Tirola. Na temelju njegovih radova put do rješenja za Južni Tirol završen je dosljedno i uspješno pod njegovim nasljednikom, ministrom vanjskih poslova Kurtom Waldheimom.<ref>Reinhard Meier-Walser: Die Außenpolitik der monocoloren Regierung Klaus in Österreich 1966-1970. München, 1988, S.132ff.